CELEX: 62011CO0348
Language: sl
Date: 2012-03-23 00:00:00
Title: Sklep Sodišča (osmi senat) z dne 23. marca 2012. # Thomson Sales Europe SA proti Administration des douanes (Direction nationale du renseignement et des enquêtes douanières). # Predlog za sprejetje predhodne odločbe: Tribunal d'instance de Paris - Francija. # Člena 92(1) in 103(1) Poslovnika - Očitna nedopustnost - Člen 104(3), drugi pododstavek, Poslovnika - Odgovor, ki ne dopušča nikakršnega razumnega dvoma - Predlog za sprejetje predhodne odločbe - Presoja veljavnosti - Skupna trgovinska politika - Damping - Uvoz televizijskih sprejemnikov s poreklom iz Tajske - Veljavnost preiskave Urada za boj proti goljufijam (OLAF) - Veljavnost uredb (ES) (CE) št. 710/95 in 2584/98. # Zadeva C-348/11.

Sklep Sodišča (osmi senat) z dne 23. marca 2012 – Thomson Sales Europe
      (Zadeva C‑348/11)
      „Člena 92(1) in 103(1) Poslovnika – Očitna nedopustnost – Člen 104(3), drugi pododstavek, Poslovnika – Odgovor, ki ne pušča nobenega razumnega dvoma – Predlog za sprejetje predhodne odločbe – Presoja veljavnosti – Skupna trgovinska politika – Damping – Uvoz televizorjev, izdelanih na Tajskem – Veljavnost preiskave, ki jo je opravil Evropski urad za boj proti goljufijam (OLAF) – Veljavnost uredb (ES) št. 710/95 in št. 2584/98“
      
      1.                     Vprašanja za predhodno odločanje – Pristojnost Sodišča – Meje – Pristojnost nacionalnega sodišča – Ugotovitev in presoja dejanskega
            stanja spora – Nujnost vprašanja za predhodno odločanje in upoštevnost predloženih vprašanj – Presoja nacionalnega sodišča
            (člen 267 PDEU) (Glej točki 41 in 43.)
      2.                     Vprašanja za predhodno odločanje – Dopustnost – Vprašanja, postavljena brez zadostne opredelitve dejanskega in pravnega okvira –
            Vprašanja, postavljena v kontekstu, ki izključuje koristen odgovor – Neobstoj pojasnil o razlogih, ki utemeljujejo nujnost
            odgovora na vprašanja za predhodno odločanje – Vprašanja, ki temeljijo na nepreverjenih trditvah tožeče stranke – Očitna nedopustnost
            (člen 267 PDEU; Statut Sodišča, člen 23; Poslovnik Sodišča, člena 92(1) in 103(1)) (Glej točke 48, 49, 51, 53, 57 in 58.)
      Predmet
      
         
               Predlog za sprejetje predhodne odločbe – Tribunal d'instance de Paris – Veljavnost Uredbe Sveta (ES) št. 710/95 z dne 27. marca
                  1995 o uvedbi dokončne protidampinške dajatve na uvoz barvnih televizijskih sprejemnikov s poreklom iz Malezije, Ljudske republike
                  Kitajske, Republike Koreje, Singapurja in Tajske ter dokončnem pobiranju začasne dajatve (UL L 73, str. 3) – Veljavnost Uredbe
                  Sveta (ES) št. 2584/98 z dne 27. novembra 1998 o spremembi zgoraj navedene uredbe (ES) št. 710/95 (UL L 324, str. 1) – Uredbe,
                  v katerih se za izračun povprečne ponderirane stopnje dampinga uporablja metoda znižanja stopnje na nič – Veljavnost preiskave
                  Evropskega urada za boj proti goljufijam (OLAF) o poreklu televizorjev
               
            Izrek 
      Pri proučitvi četrtega in petega vprašanja ni bil ugotovljen noben element, ki bi lahko vplival na veljavnost uredb Sveta
         (ES) št. 710/95 z dne 27. marca 1995 o uvedbi dokončne protidampinške dajatve na uvoz barvnih televizijskih sprejemnikov s
         poreklom iz Malezije, Ljudske republike Kitajske, Republike Koreje, Singapurja in Tajske ter dokončnem pobiranju začasne dajatve
         ter št. 2584/98 z dne 27. novembra 1998 o spremembi Uredbe št. 710/95.